GiliGold/VAD_KnessetCorpus huggingface dataset:
שירה גרינברג: הפנייה נועדה לתקצב השתתפות משרד החינוך ומשרד ראש הממשלה בסך 1.6 מיליון עבור ביקור  תלמידים בכותל.
שירה גרינברג: זה בהתאם להחלטת ממשלה 4569 מיום 11.12.2005.
שירה גרינברג: יש כאן גם השתתפות משרד התרבות והספורט במשרד החינוך בסך 8 מיליון 22 לפרויקט מורה אמן וסופר אמן.
שירה גרינברג: יש פה גם כסף ממשרד התרבות והספורט והתאחדות הספורט בבתי הספר שעובר למשרד החינוך ולמוזיאון ישראל.
שירה גרינברג: יש פה גם מלגות תלמידים שמתוקצבות ב-3 מיליון שקלים ו-5 מיליון שקלים למערכות מידע.
אמנון כהן: איך מחולקות המלגות?
שירה גרינברג: זה בהתאם לקריטריונים של המלגות.
שירה גרינברג: מדובר בתוספת כסף לתקנה של המלגות.
אמנון כהן: זה שייך למשרד החינוך?
אמנון כהן: יש להם קריטריונים?
משה גפני: ה צ ב ע ה     בעד – פה אחד     פנייה 379 אושרה     	פנייה 380
נועם משה: הפנייה נועדה לתקצב את העברת פעילות הרשות להסדרת ההתיישבות הבדואית בנגב ממינהל מקרקעי ישראל למשרד השיכון כחלק מהחלטת ממשלה 189 שמעבירה את כלל פעילות הפיתוח ממינהל מקרקעי ישראל למשרד השיכון.
משה גפני: למה זה רק עכשיו מתבצע?
נועם משה: תהליך העברה קשה.
נועם משה: הוא עדיין לא הסתיים.
נועם משה: זה רק פעילות הפיתוח של הבדואים בנגב.
משה גפני: ה צ ב ע ה בעד – פה אחד     פנייה 380 אושרה     פניות 381,382
רם אריאלי: הפנייה נועדה לתקצוב הגידול במתנדבים חרדים במסגרת השירות האזרחי ותגבור מערך הפיקוח והבקרה של מנהלת השירות הלאומי-אזרחי.
משה גפני: ה צ ב ע ה בעד – רוב נמנע- 1 פניות 381,382 אושרו     פניות 383,384
יאיר פינס: הפנייה נועדה לתקצב 300 מיליון שקל תוספת למשרד הביטחון.
יאיר פינס: ועדת כספים מאשרת את המקורות ל-300 מיליון שקל.
יאיר פינס: בוועדה המשותפת לוועדת כספים ולוועדת חוץ וביטחון מוצגים השימושים ל-300 מיליון השקלים.
שי חרמש: מה שמממן את זה אלו תאונות דרכים, הסעה ציבורית.
יאיר פינס: עושים פה התאמה של המזומן לצורך השנה.
יאיר פינס: כל הכסף שעובר למשרד הביטחון הוא כסף שלא יבוצע בשנת הכספים הזאת.
יאיר פינס: הוא אינו פוגע בפרויקטים.
שי חרמש: מתנהל פה קמפיין בהרבה מאוד כסף על כל הנושא של תאונות הדרכים.
שי חרמש: אני רואה שיורד פה 135 מיליון מכבישים עירוניים.
שי חרמש: מדברים על שירות וסגירת פערים לאלה שאין להם פרייבטים.
שי חרמש: אני מסודר.
שי חרמש: אני לא יודע איך אוטובוס נראה מבפנים.
שי חרמש: זה דבר שאנחנו יכולים להגיד שאנחנו מוותרים עליו?
יאיר פינס: אם היית רואה פה ירידה בהרשאה זה היה אומר שמפחיתים את הפרויקטים.
יאיר פינס: מכיוון שההרשאה נשארת באותו גודל זה מוכיח שאף אחד לא נוגע בפרויקטים, רק מסיטים מזומן בהתאם לצפי הביצוע.
משה גפני: ה צ ב ע ה     בעד – רוב נמנע – 1 פניות 383,384 אושרו     	פנייה 385
דני גלושנקוב: הפנייה של משרד המדע נועדה להגדיל את מסגרת ההוצאה המותנית בהכנסה בהיקף של 13 מיליון שקל לביצוע פרויקטים משותפים עם גורמים בחו"ל, במיוחד בתחום החלל.
דני גלושנקוב: כמו כן הפנייה נועדה לבצע שינויים בתקציב משרד המדע עצמו, ביניהם הגדלת התקציב המיועד לתכנית המו"פ האירופאית, הגדלת התקציב למרכזי המו"פ האזוריים בקו העימות ונושאים נוספים.
דני גלושנקוב: אנחנו מדברים בעיקר על מכון מיג"ל בצפון.
משה גפני: ה צ ב ע ה     בעד – פה אחד פנייה 385 אושרה     	פנייה 386
דני גלושנקוב: הפנייה היא מהתקציב הרגיל של משרד השיכון.
דני גלושנקוב: היא נועדה להסיט תקציבים שונים לטובת אגף אכלוס עבור תשלום לחברות מאכלסות ועבור מענקים.
משה גפני: ה צ ב ע ה     בעד – פה אחד פנייה 386 אושרה     	פנייה 387
שירה גרינברג: הפנייה נועדה לתקצב 14 מיליון שקלים לנושא התרבות היהודית מהכספים הקואליציוניים של יהדות התורה וש"ס.
משה גפני: ה צ  ב ע ה      בעד- פה אחד פנייה 387 אושרה     פניות 390,391
יאיר פינס: מדובר בתוספת של 170 מיליון שקל למשרד הביטחון.
יאיר פינס: הסכום הזה לא יוסבר בוועדה המשותפת אלא בוועדה לשירותים חשאיים של ועדת חוץ וביטחון.
משה גפני: ה צ ב ע ה בעד – רוב נגד – 1     פניות 390,391 אושרו     	פניות 392,393
סימן טוב: הפנייה נועדה לתת תוספת של 100 מיליון שקל למענקי האיזון.
משה גפני: ה צ ב ע ה     בעד – פה אחד פניות 392,393 אושרו     	פניות 394,395
סימן טוב: הפנייה נועדה להעביר 30 מיליון מכספים קואליציוניים של יהדות התורה לפנימיות, ועוד 15 מיליון עבור פעילות המגזר הבדואי והדרוזי.
משה גפני: אני מבקש להודיע לי על איזה הסכם קואליציוני מדובר.
משה גפני: ה צ ב ע ה בעד – פה אחד     פניות 394,395 אושרו     	פניות 351-353
אסנת זמר: מודבר בהעברת עודפים מחויבים משנת 2009 לשנה הנוכחית.
אסנת זמר: החלק הארי שלהם הוא תקציב תקנת הנסיעות לחו"ל.
אסנת זמר: התשלומים מועברים רק לאחר סגירת החשבונות בחו"ל למשרד החוץ ולמשרד הביטחון.
אסנת זמר: פנייה שנייה מתייחסת להעברת הכספים מוועדת האיזון במשרד המשפטים לתקציב בית הנשיא.
אסנת זמר: מדובר בסך של 2 מיליון שקלים עבור קרן הסיוע של הנשיא.
אסנת זמר: הפנייה השלישית מתייחסת לתוספת של מיליון שקלים שנדרשת לשנת 2010 לביטחון בית הנשיא.
אסנת זמר: מדובר בתוספת שנדרשת לתפעול  השוטף של מחלקת הביטחון.
אמנון כהן: משהו קרה שיש תגבור תקציבי?
אסנת זמר: יש פעילות בהיקף מאוד גדול של בית הנשיא.
אסנת זמר: יש צורך בתחזוקה שוטפת של מערכות הביטחון.
אסנת זמר: מדובר בתוספת שנדרשה, לכן  זה יתוקן בבסיס התקציב של  2011 ו-2012.
משה גפני: מה לגבי טיסות הנשיא?
אסנת זמר: התוספת שנדרשת לטיסות לחו"ל היא על סך 2 מיליון שקלים.
אסנת זמר: מדובר בביקורים השוטפים של נשיא המדינה בחו"ל.
משה גפני: מה יש עכשיו על הפרק?
אסנת זמר: מחר הוא טס לרומניה ולבולגריה על מנת לקיים ביקורים ממלכתיים, פגישות.
אסנת זמר: כל הביקורים שלו מורכבים מפגישות עם דרגים  מדיניים בכירים לשם הידוק הקשרים עם הקהילה היהודית באותם מקומות.
אסנת זמר: ישנן נסיעות כמו הנסיעה לדרום קוריאה שצורפה אליה משלחת עסקית.
משה גפני: מה התקציב השנתי של הטיסות של הנשיא?
אסנת זמר: הוצאנו 7.
משה גפני: מה זה 4.5 תקנים?
אסנת זמר: אלה תקנים שנדרשים לנו.
אסנת זמר: מדובר בצורך שלנו בעקבות הכנת המבנה הארגוני של  בית הנשיא.
אסנת זמר: עבדנו בשיתוף עם אגף התקציבים והצגנו להם את הצרכים שלנו ביחידות מסוימות במשכן.
משה גפני: יכול להיות שבתקנים האלה יכניסו גם חרדי?
אסנת זמר: כבר היום יש חרדית.
משה גפני: אין חוק שצריך לתת עדיפות לחרדים בעבודה, אבל הנשיא יכול להוות דוגמה.
אסנת זמר: יש גם 2 בני מיעוטים.
משה גפני: מה קשורים בני מיעוטים לחרדים?
משה גפני: אני מכיר את הנשיא הרבה מאוד שנים ואני מעריך אותו מאוד.
משה גפני: אני חושב שעל סדר היום מונח הנושא של שילוב חרדים בעבודה.
משה גפני: זה יעד לאומי.
משה גפני: החרדים הם לא בני מיעוטים.
משה גפני: החרדים שייכים לעם היהודי וצריך לשלב אותם בעבודה.
משה גפני: בית הנשיא הוא המקום שיכול להוות דוגמה.
משה גפני: שמעון פרס בכל תפקידיו הקודמים וגם כנשיא היווה סמל לעניין.
אסנת זמר: יש ייצוג הולם לכל קשת האוכלוסייה.
אסנת זמר: במקרה בארכיב יש עובדת חרדית ועובדת ממוצא אתיופי.
משה גפני: במקרה הזה דיברתי רק על חרדים.
משה גפני: יש יעד לאומי לשלב חרדים וחרדיות בעבודה.
משה גפני: הנשיא הוא הסמל.
משה גפני: הוא צריך לתת קריאת כיוון לכל המשרדים.
אסנת זמר: נשמח להעביר את המסר למנכ"לית.
אסנת זמר: 50 אלפי שקלים זאת העברה ממשרד ראש הממשלה לבית הנשיא עכב אירועי יום העצמאות שהתקיימו בבית הנשיא והועברו בשידור חי לתפוצות באמצעות שידור לוויני.
משה גפני: מי בעד אישור הפניות של בית הנשיא, ירים את ידו?
משה גפני: ה צ ב ע ה     בעד – פה אחד פניות 351-353 אושרו     פנייה 335
אופיר כהן: מדובר בהשתתפות משרד האוצר לפרויקט הלאומי אתיופי.
משה גפני: ה צ ב ע ה בעד – פה אחד פנייה 335 אושרה     	פנייה 336
אופיר כהן: מדובר בחילופי תקציב עם הסוכנות היהודית.
אופיר כהן: אין פה שינוי תקציבי, מדובר בשינוי פנימי.
אופיר כהן: אנחנו משלמים לסוכנות היהודית בגין ההפעלה של מרכזי הקליטה ליוצאי אתיופיה שמגיעים לארץ.
אופיר כהן: הם משתתפים בנושא של מינהל סטודנטים.
משה גפני: ה צ ב ע ה בעד – פה אחד פנייה 336 אושרה
אמנון כהן: אני רוצה לבקש רוויזיה על הנושא של המשרד לביטחון פנים.
אמנון כהן: מדובר בפניות 330,332,333.
משה גפני: אם תקבל תשובות נוותר על הרוויזיה.
משה גפני: אני מתכבד לפתוח את ישיבת הוועדה המשותפת של ועדת הכספים עם הוועדה לקידום מעמד האישה.
משה גפני: ישיבה שמתקיימת ביוזמתה של יושבת ראש הוועדה לקידום מעמד האישה, חברת הכנסת ציפי חוטובלי וביוזמתי.
משה גפני: יושבת ראש הוועדה לקידום מעמד האישה תעלה את הנושא, אבל אני מבקש להקדים ולומר מהו הרקע לדיון הזה.
משה גפני: הרקע הוא חוק עוקף בית המשפט העליון.
משה גפני: הייתה עתירה לבית המשפט העליון  ובית המשפט העליון פסק שהוצאות עבור מטפלות תחשבנה כהוצאה מוכרת.
משה גפני: השתכנענו, יושבת ראש הוועדה לקידום מעמד האישה וגם אני שהחלטת בית המשפט בעניין הזה היא החלטה שבצעם אינה פותרת את הבעיה למרות שההוצאה הכספית היא מאוד גדולה.
משה גפני: היא אינה פותרת את הבעיה  לכלל האמהות העובדות אלא לחלקן ודווקא לאלו המשתכרות שכר  גבוה.
משה גפני: למעמד הביניים ולמעמד הנמוך  ההחלטה הזאת אינה פותרת את הבעיה.
משה גפני: לכן התכנסנו כאן יחד וקיבלנו החלטה משותפת שנלך על מתווה אחר.
משה גפני: המתווה האחר הזה הגיע לוועדת הכספים.
משה גפני: חוקקו חוק שמבטל את החלטת בית המשפט ובמקום זה הודיעה כאן הממשלה, לאחר מכן התקבלה החלטת ממשלה, שיתנו נקודות זיכוי ויעבירו תקציבים מוגברים עבור צהרונים, מעונות יום ומשפחתונים.
משה גפני: לתת אפשרויות לאם העובדת, ולא משנה מה שכרה, להקל עליה כדי שילדיהם יהיו במוסדות.
משה גפני: לצערי הרב מאז ועד היום יישום של תכניות אלה במשרד התעשייה, המסחר והתעסוקה לוקה בחסר, בלשון המעטה ובהמשך אני אומר את דעתי.
משה גפני: אני אבקש שחברת הכנסת ציפי חוטובלי תעלה את הדברים.
משה גפני: אני רוצה לקדם בברכה את המנהל הכללי של משרד התעשייה, המסחר והתעסוקה שרון קדמי.
משה גפני: אני נמצא איתו בקשרים טובים, את דעתי על משרדך אני אומר בהמשך.
משה גפני: בבקשה חברת הכנסת ציפי חוטובלי.
ציפי חוטובלי: אני מודה ליושב ראש ועדת הכספים חבר הכנסת משה גפני על קיום הישיבה המשותפת והחשובה הזאת.
ציפי חוטובלי: בדיוק מלאה שנה להסכם עם האוצר.
ציפי חוטובלי: מונח כאן ההסכם שנחתם ב- 12 ביולי 2009, הסכם עם אגף התקציבים שגובה בהחלטת ממשלה.
ציפי חוטובלי: כמו שאמר חבר הכנסת משה גפני הלכנו במתווה מסוים.
ציפי חוטובלי: מתווה ההחלטה של הוועדה לקידום מעמד האישה היה לבחור בדרך של חינוך חינם לגיל הרך או לפחות הרחבת חינוך חינם או סבסוד החינוך לגיל הרך ולא בדרך שתטיב עם חלק מאוד קטן של האוכלוסייה, אלא באמת מהלך שייטיב עם אוכלוסיית הנשים שלצערנו רובן אינן מגיעות להכנסה שמאפשרת לשלם מיסים.
ציפי חוטובלי: התחלנו במהלך פיקוח.
ציפי חוטובלי: הסכם נחתם והובטח לנו הסכום המרשים של 320 מיליון שקלים לטובת נושא מעונות היום.
ציפי חוטובלי: ידענו שהדרך ל"גזירת הסרט" במעון הראשון שיוקם במסגרת של 30 מיליון השקלים שהוקצו לצורך בינוי מעונות יום חדשים והרחבת מעגל הזכאיות, הדרך תעבור דרך ישיבות פיקוח.
ציפי חוטובלי: אני רוצה לציין שהוועדה קיימה ארבע ישיבות שונות שבמהלכן עלינו על בעיות חמורות בכל מה שנוגע ביישום.
ציפי חוטובלי: היו עיכובים די משמעותיים בדרך אל ציבור הנשים שאמורות ליהנות מההחלטה הזאת.
ציפי חוטובלי: הישיבה היום נועדה לבחון איפה החסמים העיקריים שגורמים לעיכוב של יישום ההחלטה החשובה הזאת.
ציפי חוטובלי: נמצא איתנו היום המנהל הכללי של משרד התעשייה, המסחר והתעסוקה, נמצאת כאן תמר אלמוג, מנהלת אגף מעונות יום במשרד התעשייה, המסחר והתעסוקה.
ציפי חוטובלי: אני רוצה לפנות אליכם במספר שאלות מרכזיות כדי שנקבל את תמונת המצב נכון להיום.
ציפי חוטובלי: הסעיף הדרמטי והמרכזי בהחלטה דיבר על הקצאת 320 מיליון שקלים בשנת 2011.
ציפי חוטובלי: אנחנו קרובים לשנת 2011 - תשע"א.
ציפי חוטובלי: אני רוצה לשאול את שניכם האם החלוקה בפועל של תוספת התקציב לאגף מעונות יום ומשפחתונים, האם תוספת זו אמורה להיעשות בהתאם לקבוע בהחלטת הממשלה או שהוכנסו בה שינויים.
ציפי חוטובלי: אני רוצה לדעת האם התקציב כמות שהוא מגיע אלינו והוא נשאר.
שרון קדמי: התשובה היא כן.
משה גפני: מה זה כן?
משה גפני: שהמנהל הכללי של משרד התעשייה, המסחר והתעסוקה אומר כן צריך לנתח את ה"כן" הזה.
משה גפני: מהי סמכותו של השר על המנהל הכללי, מהי סמכותו של המנהל הכללי על האגף, מהי סמכותה של מנהלת האגף על הסגנית שלה, מה הסמכות של סגנית האגף על החשב.
משה גפני: צריך לבדוק את כל המהלך במשרד.
משה גפני: זו לא תשובה מספקת.
משה גפני: אני לא יודע איך זה אצלכם בוועדה לקידום מעמד האישה.
אורית זוארץ: זה לא מאפיין את הוועדה אבל זה מאפיין את הממשלה.
אורית זוארץ: שואלים שאלה ומקבלים תשובה "כן" וכך ההחלטה.
אורית זוארץ: אנחנו תכף נדבר על תהליך קבלת ההחלטות.
ציפי חוטובלי: אני רוצה להסביר את מסגרת הדיון כי כנראה לא הבנתם את השאלה.
ציפי חוטובלי: האוצר הבטיח להעביר 320 מיליון שקלים למשרד התעשייה, המסחר והתעסוקה.
ציפי חוטובלי: התקציב הזה הועבר.
ציפי חוטובלי: בואו נראה מה עושים איתו.
ציפי חוטובלי: אלו השאלות המשמעותיות.
ציפי חוטובלי: ראשית רציתי לראות שלא פגעו בהיקף התקציב ואכן התקציב הועבר.
ציפי חוטובלי: על כך קיבלנו תשובה חיובית.
ציפי חוטובלי: כדי שבשנת תשע"א יורחב מעגל הזכאיות הפעולות צריכות להתבצע בשנת תש"ע, קרי כמעט עד סוף השנה הזאת.
ציפי חוטובלי: שנת הלימודים כמעט עברה, החופשה הגדולה בעיצומה.
ציפי חוטובלי: מה נעשה כרגע כדי לסיים את ההכנות הנדרשות שבשנת תשע"א תוכלו לעמוד בדרישות ההסכם?
שרון קדמי: למען הסר ספק, אני לא מרוצה מהמצב בו אנו מצויים.
ציפי חוטובלי: בניגוד לנו אתה יכול לעשות משהו בנוגע לזה.
שרון קדמי: יש לכך מספר סיבות.
שרון קדמי: רוב הסיבות אצלי כמנהל הכללי של המשרד ואני לוקח אותן על אחריותי.
שרון קדמי: הבכי והנהי על כך שיש לי תקנים או אין לי, יש לי עורכי דין או אין לי עורכי דין, לא אמורים לעניין את הוועדה המכובדת הזאת.
שרון קדמי: אני יודע לעבוד עם מה שיש לי.
שרון קדמי: כרגע האגף והמחלקה המשפטית משועבדים אך ורק למשימה אחת, וזה להתחיל את שנת הלימודים תשע"א בצורה המיטבית ביותר בכל הפרמטרים.
שרון קדמי: בין אם זה במקטע של המשפחתונים והמעונות, בין אם זה במקטע של הצהרונים, ובין אם זה בהגדלת ההיצע כלומר הבינוי על נספחיו.
שרון קדמי: אני יודע שהוועדה בישיבתה הקודמת נכנסה לעומק העניין, פירטו בפניכם את המסלולים החדשים, חסרי תקדים, שהוצאנו לדרך השנה.
שרון קדמי: דברים שלא היו טריוויאליים בכלל כמו מבחני שכירות שהוא דבר חדש - - -
ציפי חוטובלי: נדבר עם תמר אלמוג בכל נושא הבינוי וגם בנושא ההתקדמות בכלל בכל הקשור  למעונות.
ציפי חוטובלי: אבל הייתי רוצה לשמוע ממך מהי ההערכות כרגע.
ציפי חוטובלי: אנחנו רוצים  שבשנת הלימודים הבאה מספר הנשים תקבלנה את ההטבה הזאת יגדל.
ציפי חוטובלי: מה אתם עושים כדי שזה יתממש?
שרון קדמי: מבחינת הצהרונים אנחנו נערכים להגדיל אותם פי ארבע, אם איני טועה, נגיע מ- 15,000 ילדים לכ- 60,000 ילדים.
שרון קדמי: כמובן שזה כתוצאה מהגדלת התקציב באופן משמעותי.
שרון קדמי: מי שעומדת בראש נושא הצהרונים נמצאת איתנו כאן, אנחנו עובדים על כך באופן רציף בין אם זה בבדיקות או באמצעות מוקד או מכרז שאמור לבדוק את הכל באופן ממוחשב כדי למנוע בעיות שהיו לצערי בשנת הלימודים הקודמת.
שרון קדמי: לצערי בעיות הביאו לכך שחלק מההורים לא זכו לסבסוד, חלקן מסיבות בירוקרטיות ואחרות.
שרון קדמי: מעבר לזה בתחום המעונות והמשפחתונים אנחנו פועלים לעדכון הסולמות השונים כדי לראות איך אנחנו מגדילים את מספר הילדים שייהנו - - -
משה גפני: כמה ילדים יש היום במעונות?
שרון קדמי: בשנת תש"ע כ- 80,000 ילדים במעונות.
משה גפני: כמה בצהרונים?
שרון קדמי: 15,000 בשנת תש"ע.
ציפי חוטובלי: זה כולל את המשפחתונים?
משה גפני: כמה היה בשנה הקודמת?
תמר אלמוג: בצהרונים 11,000 ילדים.
משה גפני: סליחה אבל לא הבנתי מה קרה.
משה גפני: מיכל צוק אתם העברתם כסף למשרד התעשייה, המסחר והתעסוקה כדי להגדיל באופן דרמטי את מספר הילדים?
שרון קדמי: לשנת תשע"א.
ציפי חוטובלי: זה צריך לעבור השנה כדי שבשנה הבאה יכפילו פי ארבע.
משה גפני: אתם העברתם כסף למשרד התעשייה, המסחר והתעסוקה לאור החלטת הממשלה?
מיכל צוק: חלק מהתקציב.
מיכל צוק: אנחנו עומדים בהחלטת הממשלה מבחינת התקצוב.
מיכל צוק: מה שצריך להיות מעובר ב- 2010, חלקו הועבר ב- 2010.
מיכל צוק: לגבי חלק נוסף משרד התעשייה, המסחר והתעסוקה יודע על 320 מיליון ובהתאם לו הם נערכים לפתיחת שנת הלימודים הבאה שעדיין לא נפתחה.
משה גפני: לגבי שנת הלימודים הנוכחית החלטת הממשלה לא תקפה?
מיכל צוק: לא, למעט הנושא של הבינוי שהובא לכאן ותוקצב.
מיכל צוק: אנחנו מתכוונים לעמוד בזה והתקציב אמור לעמוד בפני הממשלה ביום חמישי.
מיכל צוק: יש בו התוספת לבסיס בהתאם להחלטת הממשלה בסכום של 320 מיליון שקל.
ציפי חוטובלי: עולות כאן שתי שאלות.
ציפי חוטובלי: אתה אמרת שאתם מתכוננים להכפלה פי ארבע.
ציפי חוטובלי: איפה זה עומד היום, עכשיו?
שרון קדמי: מבחינת הצהרונים?
שרון קדמי: כמה ילדים?
ציפי חוטובלי: אמרת ש- 15,000 היו בשנת תש"ע.
ציפי חוטובלי: אתה מאמין שתגיעו ליעד הזה עד ספטמבר?
שרון קדמי: אני לא יודע אם עד ספטמבר.
שרון קדמי: צריך להבין שיש הליך של הכרה.
שרון קדמי: מסגרות שאנחנו מכירים ופעלו איתם אני מניח שזמן הטיפול בהן יהיה קצר.
שרון קדמי: הן מכירות את הנוהל, אנחנו מכירים את הנוהל והיום אנחנו עובדים בצורה ממוחשבת וזה אמור להיות קצר יותר.
שרון קדמי: אני שמח על כך כי לטעמי זה היה ארוך מדי.
שרון קדמי: שוב, מסיבות שאינן רלוונטיות לוועדה.
שרון קדמי: מסגרות חדשות, שללא ספק יהיו, זה יהיה פי ארבע, אני מניח שזה יהיה טיפה יותר זמן.
שרון קדמי: אנחנו נעשה את כל המאמצים כדי שהזמן הזה יהיה קצר ביותר, כדי שהמסגרות תקבלנה את ההכרה בזמן הקצר ביותר ושהורים ידעו אם המסגרת שהם נמצאים בה קיבלה או לא קיבלה הכרה.
ציפי חוטובלי: מתי זה יהיה?
שרון קדמי: אנחנו מתחילים.
ציפי חוטובלי: עוד שנייה מתחילה שנת הלימודים.
אורית זוארץ: שנת הלימודים מתחילה בספטמבר.
אורית זוארץ: מה קורה עם הרישום?
שרון קדמי: החל.
אורית זוארץ: אני יודעת שבמעונות ובמשפחתונים הרישום מסתיים בחודש אפריל מאי.
אורית זוארץ: מתחילות הוועדות.
אורית זוארץ: נמצאות כאן נשות מקצוע, הרישום הוא באפריל מאי ואחר כך יש את הוועדות.
אורית זוארץ: ספטמבר זה כבר מיד.
שרון קדמי: תפרידו בין צהרונים למעונות.
אורית זוארץ: גם וגם.
אורית זוארץ: בראשון לספטמבר הילדים הולכים לבית הספר.
משה גפני: ברשותכם אני רוצה דקה לעשות סדר.
משה גפני: יש כאן הצרכנים שצריכים לקבל את המשפחתונים ואת הצהרונים.
משה גפני: יש כאן את ארגוני הנשים.
משה גפני: בבקשה אם אפשר - - -
ציפי חוטובלי: לדעתי השאלה הקריטית היא האם אתה מנצל את כל 320 מיליון השקלים השנה במלואם, והיה ולא האם היתרה עוברת לשנה הבאה או חוזרת לתקציב המדינה.
שרון קדמי: להבנתי התשובה היא כן וכן.
שרון קדמי: כלומר אני אעשה את כל המאמץ כדי לנצל אותו, אני לא רואה סיבה שלא אנצל.
שרון קדמי: אני סמוך ובטוח שמה שלא ינוצל אנחנו נהייה מספיק מגובשים עם האוצר כדי שהכסף הזה לא יחזור לאוצר המדינה אלא יישאר במשרד התעשייה, המסחר והתעסוקה.
משה גפני: אני אבקש התייחסות, נורית צור משדולת הנשים בישראל.
משה גפני: בקצרה בבקשה.
נורית צור: ראשית אני אשמח לדעת אם הסכום הזה הוא חד פעמי או לכל שנה.
שרון קדמי: התקציב הוא לבסיס התקציב של אגף המעונות.
נורית צור: הדבר שמאוד מטריד אותנו אלו הוא הקריטריונים.
נורית צור: הקריטריונים צריכים להיות נגישים, ברורים וכאלה שלא מקשים על נשים להשיג אותם.
נורית צור: אם הורה של ילד, הורים, אם הם צריכים לפנות לעשרה משרדים שונים ולהביא עשרים טפסים שונים כדי לקבל את הזכאות הזאת אז הכסף יתנדף מאליו כי לא הרבה יממשו.
משה גפני: למה את שואלת את השאלה הזאת?
משה גפני: זה קרה השנה?
נורית צור: לא. אבל אם הקריטריונים עוצרים אותם.
משה גפני: אני שואל האם זה קרה לך השנה?
נורית צור: זה קורה כל שנה.
נורית צור: אין עדיין קריטריונים אז איך זה יהיה.
אורית זוארץ: יש הרבה בעיות.
נורית צור: זה אחד הדברים שמטריד אותי.
נורית צור: אני רוצה להזכיר לכולם ששדולת הנשים לא מפעילה מעונות ולכן זה לא משהו שאני מכירה באופן אישי.
נורית צור: אני מאוד מודאגת, הדברים שלי מכוונים פחות למשרד התעשייה, המסחר והתעסוקה ויותר לשתי הוועדות.
נורית צור: הדיל שהיה כאן לפני שנה בדיוק דיבר גם על נקודת זיכוי שתכנס לתוקפה בתקווה רבה בשנת 2012, איפה כל זה עומד?
נורית צור: אם כל זה מתעכב ואין 320 מיליון שקל, אין 30 מיליון שמיושמים, מה יהיה על נקודת הזיכוי?
ציפי חוטובלי: ההערה כאן לא במקום כי 320 מיליון שקלים הועברו ממשרד האוצר למשרד התעשייה, המסחר והתעסוקה.
נורית צור: אתם בעצמכם טענתם שאם לא יהיו קריטריונים הם לא ימומשו.
נורית צור: זה שהכסף עבר וירטואלית עדיין לא עזר לאף אחד - - -
משה גפני: גברת נורית צור, הדיון הזה הוא דיון על הנושא הספציפי של משרד התעשייה, המסחר והתעסוקה.
נורית צור: הכל קשור האחד בשני.
נורית צור: הכל מאותו דיל.
משה גפני: אין תשובה לנקודה הזאת.
משה גפני: מי מיצג את ארגון נעמ"ת?
גלי עציון: ראשית אני רוצה לומר שגם הארגון שלי וגם ארגונים נוספים מבקשים לדבר בשלב השאלות.מאחר שלא נראה כרגע שהבינוי יהיה רלוונטי לשנה הקרובה אני רוצה להבהיר.
גלי עציון: חלק מהתקציב, לדעתי 88 מיליון שקל התייחסו להגדלת מספר הילדים, זה היה מבוסס שיהיו שיפוצים ושיגדלו מעונות, כלומר יהיה בינוי להגדלת מעונות.
גלי עציון: זה סוג של דומינו כי ברגע שאין שיפוצים ואין בינוי אין הגדלה.
גלי עציון: אני מבקשת להעיר הערה לגבי הדיון הקודם בנוגע להשכרת המבנים.
גלי עציון: נדמה לי ואני אומרת את זה בזהירות, נדמה לי שגם 8 מיליון שמיועדים להשכרת מבנים לא כך יוכלו להיות מיושמים כי אין בנמצא מבנים שעומדים מוכנים לקליטת מעון.
גלי עציון: זאת אומרת זה שילוב של שיפוץ משמעותי.
גלי עציון: אם היו מבנים כאלה היה מי ששוכר אותם.
גלי עציון: זאת אומרת שאנחנו מדברים על עוד 8 מיליון שכנראה לא ימומשו ולאחר מכן יש 75 מיליון שלא יוגדל ההיצע של ילדים בכניסה למעונות ובעצם אי אפשר לסבסד אותם.
משה גפני: מעבר לבינוי הכל בסדר?
גלי עציון: לא. המשמעות של הבינוי זה מאה מיליון.
חנין זועבי: אבל עכשיו אפשר לקבל, יש כמה הגישו.
גלי עציון: לא הגישו כי אין קריטריונים.
גלי עציון: הדבר הנוסף שהיה חלק מהדיל היה הרחבת הסבסוד, העמקת הסבסוד גם לאוכלוסיות השדרה המרכזית – מעמד הביניים, לה הקציבו 20 מיליון בלבד, זו בעיה והשאלה מה עושים עם כל הדברים האלה.
חיים אורון: מישהו יכול להציג לנו את הפריסה, האם הכל בעיר אחת או בכל הארץ.
חיים אורון: איך הפריסה?
אורית זוארץ: זה לא כולם בינתיים.
משה גפני: חיים אורון שאל שאלה והמנהל הכללי צריך להשיב על כך.
משה גפני: אני לא הבנתי מהמנהל הכללי עדיין דבר וחצי ודבר.
משה גפני: מה קרה השנה?
משה גפני: הכסף עבר, מיכל צוק אמרה שהכסף עבר, את הפטנט הזה כולנו כבר מכירים שהכסף עובר אבל הוא לא מגיע ליעדו.
משה גפני: אנחנו מכירים את זה וזה קורה מעת לעת וזה יכול להיתקע בכל מיני מקומות במשרד התעשייה, המסחר והתעסוקה.
משה גפני: פתחיה מאסרואאוה נציגת המטפלות המגזר הערבי.
פתחיה מאסרואאוה: אני מהכפר ערערה, נציגת המשפחתונים מארגון "כוח לעובדים".
פתחיה מאסרואאוה: אנחנו מקבלות שכר מינימום.
פתחיה מאסרואאוה: עובדות 50 שעות עבודה בשבוע.
פתחיה מאסרואאוה: במגזר הערבי אנחנו לא מקבלות שכר כמו במגזר היהודי.
פתחיה מאסרואאוה: הן מקבלות 7,000 שקל ואנחנו במגזר הערבי מקבלות רק 5,000 שקלים כי ההורים לא משלמים את ההשתתפות שלהם.
פתחיה מאסרואאוה: זה בגלל המצב הכללי הקשה של האוכלוסייה.
עמיר פרץ: מי הבעלים של המשפחתונים, אתם?
פתחיה מאסרואאוה: כן.
פתחיה מאסרואאוה: המשפחתון שלי.
ציפי חוטובלי: משרד התעשייה, המסחר והתעסוקה הוא האחראי.
תום דרומי: היא בעצם חברת כוח אדם של עצמה.
תום דרומי: כלפי משרד התעשייה, המסחר והתעסוקה היא מוגדרת כעצמאית.
תום דרומי: יש  2,730 וכל אחת היא חברת כוח אדם עצמאית.
עמיר פרץ: היא מתנדבת לייצג את עצמה.
עמיר פרץ: זה ממש מרשים אותי מה שאתה אומר.
עמיר פרץ: אם המשתתפים היו משלמים יותר.
אורית זוארץ: הם מוגבלים ואסור להם לשלם יותר.
אורית זוארץ: הסכום שהיא גובה מוגבל.
ציפי חוטובלי: גברתי, אני רוצה לומר משהו.
עמיר פרץ: חשבתי שאתה תוקף אותה, אני מתנצל לא הבנתי.
ציפי חוטובלי: אנחנו רוצים לקבל תשובות לשאלות המרכזיות שעלו כאן בנוגע להכשרה וההכנה.
ציפי חוטובלי: גלי עציון שאלה שאלות טובות ונכונות.
ציפי חוטובלי: אני שאלתי איך אתם מתכוונים להגיע למצב שבשנת תשע"א - - -
שלמה מולה: מה לא בסדר עם השאלה שהגברת הזאת שאלה?
שלמה מולה: למה אנחנו לא יכולים לברר את הנקודה הזאת עם משרד התעשייה, המסחר והתעסוקה למה העובדות מנוצלות?
שלמה מולה: היא מקבלת 5,000 שקל, משרד התעשייה מסחר ותעסוקה מכיר בה, הוא גובה את הכסף.
ציפי חוטובלי: השאלה הזאת אינה רלוונטית לנושא הדיון.
ציפי חוטובלי: אני אשמח לקיים דיון בנושא שכר המטפלות בכלל המעונות.
ציפי חוטובלי: אני חושבת שזה ראוי לדיון גם במגזר היהודי.
שלמה מולה: אני דווקא רוצה לשאול אותו.
משה גפני: חבר הכנסת שלמה מולה הנושא לא ירד מסדר היום, שלא תחלום לרגע שהנושא ירד מסדר היום.
משה גפני: אומרת חברת הכנסת ציפי חוטובלי שנושא הדיון שלשמו התכנסנו יחד הוא נושא מוגדר.
משה גפני: הנושא הזה לא ירד מסדר היום, יש כאן עוד כמה אנשים שיושבים באולם ויש להם מה לומר בנושא הזה, אני איתם.
משה גפני: לא יקרה שום דבר ואף אחד לא הולך לשום מקום.
משה גפני: תמר אלמוג מנהלת האגף למעונות יום.
משה גפני: אנחנו רוצים לדעת ממך מהי פריסת המעונות, פריסת הצהרונים, כלומר איך מתקבלות ההחלטות אצלכם באגף.